Legal Document

Category: 1887

Text:
31. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70056/15 της 2/26 Ιαν. 1981 (ΦΕΚ Β΄ 40) Περί τύπου και τρόπου εκδόσεως φυλλαδίων Ναυτικών, Αντικαταστάσεως αυτών λόγω φθοράς ή Απωλείας κ.λ.π. Έχοντες υπ’ όψει:α)Τας διατάξεις του άρθρ.62 του Ν.Δ.187/73 «περί κώδικος Δημοσίου Ναυτικού Δικαίου» (ΦΕΚ 261 Α΄/73). β)Τας διατάξεις του υπ’ αριθ. 805/76 Π.Δ/τος «περί παρακολουθήσεως της νοσηρότητος των ναυτικών από στατιστικής απόψεως» (ΦΕΚ 288Α/76), αποφασίζομεν: Δικαιολογητικά απογραφής Άρθρ.1.-1.Προς διαπίστωσιν των υπό των ισχυουσών διατάξεων απαιτουμένων γενικών και ειδικών προσόντων απογραφής ο προτιθέμενος να απογραφή ως ναυτικός δέον όπως, υποβάλει είτε απ’ ευθείας εις την απογράφουσαν Υπηρεσίαν ή Λιμενικήν Αρχήν, είτε μέσω ετέρας Αρχής τα κάτωθι δικαιολογητικά: α)Αίτησιν δεόντως χαρτοσημασμένη. β)Αποδεικτικόν στοιχείων ταυτότητος προς εξακρίβωσιν της Ελληνικής Ιθαγενείας και της εγγραφής του εις τα Μητρώα Δήμου ή Κοινότητος συμπληρούμενον υπό της ΥΝΜ ή ετέρας Λιμενικής ή Αστυνομικής Αρχής, εκ της Αστυνομικής ταυτότητος του υποψηφίου, κατά το άρθρ. 10 του Ν.Δ. 127/69 «περί αποδεικτικής ισχύος των αστυνομικών ταυτοτήτων» (ΦΕΚ 29Α΄/69) ως τούτο αντικατεστάθη υπό του άρθρου μόνου του Ν.Δ. 153/69 (ΦΕΚ 58Α΄/1969). Επί τούτου επικολλάται φωτογραφία του υποψηφίου επικυρουμένη δια την ταυτοπροσωπίαν υπό του συντάσσοντος το δελτίον. Εάν λόγω μη αυτοπροσώπου προσελεύσεως του υποψηφίου ναυτικού ή άλλης ευλόγου αιτίας δεν καθίσταται δυνατή η σύνταξις δελτίου στοιχείων ταυτότητος γίνεται δεκτόν πιστοποιητικόν Δημοτικής ή Κοινοτικής Αρχής. γ)Υπεύθυνον δήλωσιν συντασσομένην κατά το άρθρ. 1 του Ν.Δ. 105/1969 «περί ατομικής ευθύνης του δηλούντος ή βεβαιούντος» (ΦΕΚ 28Α/1969) δι’ ης ο υποψήφιος θα δηλοί: ι)Ότι δεν έχει καταδικασθή επί λιποταξία ή ανυποταξία (μόνον δια τους συμπληρώσαντας το 21ον έτος της ηλικίας των). ιι)Αναλόγως της περιπτώσεως εκάστου, ότι εξεπλήρωσεν τας στρατιωτικάς του υποχρεώσεις ή ότι ευρίσκεται νομίμως εκτός των τάξεων του στρατεύματος τελών εν αναβολή ή εν αναστολή δυνάμει του οικείου δικαιολογητικού (μόνον δια τους συμπληρώσαντες το 21ον έτος της ηλικίας των). ιιι)Ότι γνωρίζει κολύμβησιν και ιυ)Ότι δεν έχει εφοδιασθή κατά το παρελθόν δι’ ετέρου ναυτικού φυλλαδίου. δ)Υπεύθυνον δήλωσιν του Ν.Δ. 810/1975. ε)Αντίγραφον Ποινικού Μητρώου Τύπου Β΄ περί της ποινικής καταστάσεως του υποψηφίου. Εφ’ όσον δεν υφίσταται Δελτίον Ποινικού Μητρώου, το ανωτέρω αντίγραφον υποβάλλεται υπό του υποψηφίου ομού μετά των δικαιολογητικών. Εφ’ όσον όμως υφίσταται τοιούτον Δελτίον, το εν λόγω αντίγραφον αποστέλλεται υπηρεσιακώς υπό της οικείας Εισαγγελικής Αρχής εις την απογράφουσαν Αρχήν. Εν τη περιπτώσει ταύτη ο υποψήφιος μετά των λοιπών δικαιολογητικών υποβάλλει σημείωμα της οικείας Εισαγγελικής Αρχής περί υποβολής αιτήσεως προς έκδοσιν τοιούτου αντιγράφου. στ)Πιστοποιητικόν υγειονομικής εξετάσεως εκδιδόμενον κατά τας περί υγειονομικής εξετάσεως των απογραφομένων ναυτικών διατάξεις, μετά φωτογραφίας του εξετασθέντος, εξ ου να προκύπτη ότι ούτος είναι υγιής και ικανός δια το ναυτικόν επάγγελμα ή πιστοποιητικόν της Ανωτάτης Ναυτικής Υγειονομικής Επιτροπής (ΑΝΥΕ) δια τους κατ’ ένστασιν απογραφομένους. «ζ)έγγραφη άδεια και των δύο γονέων ή του επιτρόπου για τους υποψήφιους που δεν έχουν συμπληρώσει το 18ο έτος της ηλικίας τους. Σε περίπτωση διαφωνίας των γονέων (άρθρ. 1512 Α.Κ.), διαζυγίου ή ακύρωσης του γάμου των γονέων (άρθρ. 1513 Α.Κ.), ή διακοπής της συμβίωσης (άρθρ. 1514 Α.Κ.), απαιτείται έγγραφη άδεια του προσώπου στο οποίο το δικαστήριο ανάθεσε σύμφωνα με τις προαναφερόμενες διατάξεις του Αστικού Κώδικα όπως αντικαταστάθηκαν με το Νόμ. 1329/83 (Φ.Ε.Κ. 25Α΄/83) την άσκηση της γονικής μέριμνας. Για ανήλικο (κάτω των 18 ετών) που γεννήθηκε και παραμένει χωρίς γάμο των γονέων του απαιτείται έγγραφη άδεια της μητέρας του (άρθρ. 1515 Α.Κ.)». Η περίπτ. ζ αντικαταστάθηκε ως άνω από την 70056/8428/23 Δεκ. 1983/9 Ιαν. 1984 (ΦΕΚ Β΄ 3) απόφ. Υπ. Εμπορικής Ναυτιλίας. η)Οκτώ φωτογραφίας. 2.Οι εφοδιαζόμενοι δια Φυλλαδίου Ναυτικού μόνιμοι Αξιωματικοί και Υπαξιωματικοί του Πολεμικού Ναυτικού, Λιμενικού Σώματος ως και μόνιμοι Λιμενοφύλακες θα απογράφωνται επί τη βάσει αιτήσεώς των μόνον και πιστοποιητικού της Διευθύνσεως προσωπικού του αρμοδίου Αρχηγείου επί του οποίου να αναγράφωνται τα κάτωθι: α)Ότι ούτοι είναι Μόνιμοι (Αξ/κοί ή Υπαξ/κοί ή Λιμενοφύλακες). β)Πάντα τα λοιπά στοιχεία ταυτότητος (τόπος και χρονολογία γενν. κλ.) απαραίτητα δια την αναγραφήν των επί του ναυτικού φυλλαδίου και, γ)Ότι το εν λόγω πιστοποιητικόν εκδίδεται δια την απογραφήν του ως ναυτικού. 3.Οι μαθηταί των Δημοσίων Σχολών Εμπορικού Ναυτικού απογράφονται από τας αρμοδίας ως εκ του τόπου γεννήσεως των απογραφούσας Αρχάς κατόπιν αιτήσεως του μαθητού και βεβαιώσεως του Διοικητικού της Σχολής του δια της οποίας θα βεβαιούται ότι ο αιτών κέκτηται τα κατά Νόμο απαιτούμενα γενικά και ειδικά προσόντα απογραφής όπως προκύπτει από τα κατατεθέντα κατά την εισαγωγήν του εις την σχολή δικαιολογητικά. (Αντί για τη σελ. 428,23(γ) Σελ. 428,23(δ) Τεύχος ΣΤ42-Σελ.21 Απογραφή Ναυτικών 19.Ε.β.31 Τρόπος εκδόσεως και επιδόσεως Φυλλαδίου Ναυτικού Άρθρ.2.-1.Ευθύς ως περιέλθουν εις την αρμοδίαν δια την απογραφήν Λιμενικήν Αρχή ή την Υπηρεσίαν Ναυτικών Μητρώων (Υ .Ν.Μ.) τα κατά το προηγούμενον άρθρον απαιτούμενα δικαιολογητικά, αύτη προβαίνει εις λεπτομερή έλεγχον αυτών από απόψεως πληρότητος και εγκυρότητος και βεβαιούται εκ του παρ’ αυτή τηρουμένου βιβλίου απογραφής, ότι ο υποψήφιος ναυτικός απογράφεται δια πρώτην φοράν. 2.Μετά τον κατά τ’ ανωτέρω έλεγχον η αρμοδία δια την απογραφήν Λιμενική Αρχή, ή Υπηρεσία Ναυτικών Μητρώων εκδίδει το κατά τον οριζόμενον εις τα επόμενα άρθρα τύπον Φυλλάδιον Ναυτικού. 3.Το ούτω εκδοθέν Φυλλάδιον Ναυτικού, επιδίδεται είτε εις τον ίδιον τον απογραφέντα ναυτικόν προσερχόμενον αυτοπροσώπως εις την εκδούσαν τούτο ΥΝΜ ή Λιμεν. Αρχήν, είτε τη αιτήσει του, αποστέλλεται προς επίδοσιν εις την Λιμενικήν ή Αστυνομικήν Αρχήν του τόπου διαμονής του. 4.Η αρμοδία δια την επίδοσιν Αρχήν (ΥΝΜΛιμενική ή Αστυνομική Αρχή) μεριμνά προ της επιδόσεως του Φυλλαδίου δια την λήψιν των δακτυλικών αποτυπωμάτων του προς ον η επίδοσις ναυτικού και την συμπλήρωσιν των εις τας οικείας σελίδας του Φυλλαδίου διαλαμβανομένων φυσικών χαρακτηριστικών αυτού. 5.Εκάστη απογραφούσα Αρχή, αποστέλλει κατά τα κεκανονισμένα εις την Υπηρεσίαν Ναυτικών Μητρώων άπαντα τα δικαιολογητικά και αποκόμματα των εκδοθέντων Φυλλαδίων Ναυτικών καθ’ έκαστον μήνα, ήτις μεριμνά περαιτέρω δια τον έλεγχον και τήρησιν των εν λόγω δικαιολογητικών. Τύπος Φυλλαδίου Ναυτικού και αντιγράφου αυτού Άρθρ.3.-1.Το Φυλλάδιον Ναυτικού: α)Είναι δερματόδετον και αποτελείται συνολικώς εκ σελ. 116. Επί του εξωφύλλου χρώματος βαθέος κυανού, εκτυπούται χρυσόχρουν σύμπλεγμα αγκύρας μετά τριαίνης και άνωθεν αυτού χιαστί το έμβλημα της Ελληνικής Πολιτείας. Ύπερθεν του συμπλέγματος τούτου αναγράφεται δια κεφαλαίων γραμμάτων του αυτού χρώματος «ΕΛΛΗΝΙΚΗ ΔΗΜΟΚΡΑΤΙΑ-ΥΠΟΥΡΓΕΙΟΝ ΕΜΠΟΡΙΚΗΣ ΝΑ ΥΤΙΛΙΑΣ» κάτωθι δε τούτου «ΦΥ ΛΛΑΔΙΟΝ ΝΑ ΥΤΙΚΟΥ». β)Αι σελίδες εκτυπούται επί εγχρώμου δαπέδου χρώματος ανοικτού κυανού εξωτερικών διαστάσεων 0,157Χ0,105. Εφ’ εκάστης σελίδος, φερούσης εν ανοικτή αποχρώσει το εν τω εξωφύλλω σύμπλεγμα, αναγράφονται εντύπως ο αύξων αριθμός αυτής και δια σφραγίδος ο αριθμός μητρώου απογραφής και το διακριτικόν στοιχείον της απογραφικής περιφερείας. Σελ. 428,24(δ) Τεύχος ΣΤ42-Σελ.22 γ)Αι σελίδες του φυλλαδίου ναυτικού διατίθενται ως εξής: Σελίς 1:Δια την αναγραφήν του ονοματεπωνύμου του κατόχου. Σελίς 2:Δια την καταχώρισιν εις την Ελληνικήν εγγραφής ότι τούτο επέχει θέσιν εγγράφου ταυτότητος ναυτικού συμφώνως προς την Διεθνή Σύμβασιν 108 «περί εγγράφων ταυτότητος ναυτικών» κυρωθείσαν υπό της Ελλάδος δια του Νόμ. 4318/1963. Σελίς 3:Δια την καταχώρησιν της αυτής ως άνω εγγραφής, εις την Αγγλικήν. Σελίς 4:Δια την αναγραφήν των ατομικών στοιχείων του κατόχου εις την Αγγλικήν. Σελίς 5:Δια την αναγραφήν των αυτών ως άνω στοιχείων εις την Ελληνικήν. Σελίδες 6-9:Δια την καταχώρησιν της εν γένει προ της απογραφής κτηθείσης παρά του απογραφέντος και αναγνωρισθείσης, κατά τα εκάστοτε ισχύοντα, θαλασσίας υπηρεσίας επί οιασδήποτε σημαίας εμπορικών πλοίων. Σελ.10-14:Δια την αναγραφήν των αποδεικτικών ναυτικής ικανότητος του κατόχου των περί αυτών ενδείξεων αποδιδομένων εις την Ελληνικήν και Αγγλικήν γλώσσαν. Σελίς 15:Δια την αναγραφήν του ονοματεπωνύμου, την επικόλλησιν της φωτογραφίας, σφραγιζομένης δι’ αναγλύφου σφραγίδος της εκδιδούσης το φυλλάδιον Υπηρεσίας ή Λιμενικής Αρχής, δια την επίθεσιν του δακτυλικού αποτυπώματος του δεξιού δείκτου και υπογραφήν του κατόχου. Αι σχετικαί ενδείξεις εκτυπούται εις την Ελληνικήν και την Αγγλικήν γλώσσαν. Σελίς 16:Δια την αναγραφήν των φυσικών χαρακτηριστικών του κατόχου και της διευθύνσεως της μονίμου κατοικίας τούτου. Εις τας υπ’ αριθ. 15-16 σελίδας συνδέεται ομοιότυπον απόκκομα τούτων όπερ συμπληρούμενον και αποκοπτόμενον κατά την επίδοσιν του Φυλλαδίου, υποβάλλεται εις την Υπηρεσίαν Ναυτικών Μητρώων. Σελίς 17:Δια την αναγραφήν των επισυμβάντων εις τον ναυτικόν εργασιακών ατυχημάτων. Σελίς 18:Δια την αναγραφήν των απονεμηθεισών αυτώ διακριτικών αμοιβών. Σελ.19-24:Δια την αναγραφήν οδηγιών χρησίμων εις τον ναυτικόν. Σελ.25-40:Δια την αναγραφήν παρατηρήσεωνθεωρήσεων ιδία παρά των Υπηρεσιών ελέγχου διαβατηρίων και επίθεσιν σχετικών σφραγίδων, της 25ης σελίδος χρησιμοποιουμένης δια την καταχώρησιν εις τε την Ελληνικήν και την Αγγλικήν γλώσσαν, σχετικής ενδείξεως περί του προορισμού των ακολουθουσών σελίδων μέχρι της 40ης τοιαύτης. 19.Ε.β.31 Απογραφή Ναυτικών Σελίς 41: Ως επικεφαλής των πράξεων ναυτολογήσεως και απολύσεως είς τε την Ελληνικήν και την Αγγλικήν γλώσσαν. Σελ.42-111: Δια την αναγραφήν των πράξεων ναυτολογήσεως και απολύσεως, εκάστης σελίδος χρησιμοποιουμένης δια την αναγραφήν μιας μόνον πράξεως ναυτολογήσεως και της αντιστοιχούσης εις την ναυτολόγησιν ταύτην απολύσεως των σχετικών ενδείξεων εκτυπουμένων είς τε την Ελληνικήν και την Αγγλικήν γλώσσαν. Αι ανωτέρω μεταβολαί καταχωρίζονται υπό της Υπηρεσίας Ναυτικών Μητρώων, βάσει των απαιτουμένων κατά περίπτωσιν δικαιολογητικών οσάκις δεν κατατεχωρίσθησαν ή κατεχωρίσθησαν εσφαλμένως υπό των αρμοδίων Αρχών. Σελ.112-116: Παραμένουν κεναί (δια θεωρήσεις, παρατηρήσεις κ.λ.π.). 2.Το αντίγραφον του φυλλαδίου ναυτικού είναι πανομοιότυπον του πρωτοτύπου, ως τούτο περιγράφεται ανωτέρω, με τας κάτωθι τροποποιήσεις: α)Επί του εξωφύλλου και κάτωθι του συμπλέγματος αγκύρας, τριαίνης και εμβλήματος αναγράφεται δια κεφαλαίων γραμμάτων η φράσης «ΑΝΤΙΓΡΑΦΟΝ ΦΥ ΛΛΑΔΙΟΥ ΝΑ ΥΤΙΚΟΥ». β)Επί της σελίδος 4 τίθεται εντύπως και καθ’ όσον το διαγώνιον μήκος αυτής η Αγγλική λέξις COPY δια κεφαλαίων γραμμάτων εις δέ την σελίδα 5 και κατά τον αυτόν τρόπον η λέξις «ΑΝΤΙΓΡΑΦΟΝ». γ)Επί των σελίδων 6-7 καταχωρίζεται συνοπτικώς κατά ειδικότητα η εν γένει προ της απογραφής κτηθείσα παρά του αιτούντος την χορήγησιν αντιγράφου του ναυτικού του Φυλλαδίου και αναγνωρισθείσα κατά τ' εκάστοτε ισχύοντα, θαλασσία υπηρεσία επί οιασδήποτε σημαίας Εμπορικών πλοίων. δ)Αι σελίδες 8-9 προορίζονται δια την καταχώρησιν της θαλασσίας υπηρεσίας της κτηθείσης παρά του αιτούντος την χορήγησιν αντιγράφου του ναυτικού του Φυλλαδίου από της απογραφής του και εντεύθεν και μέχρι της ημερομηνίας της υποβολής της περί χορηγήσεως αντιγράφου του ναυτικού Φυλλαδίου αιτήσεως ως ακολούθως: αα-ββ)Οι περιπτ.αα και ββ καταργήθηκαν από την 70056/401/15 Ιαν.-10 Φεβρ. 1982 (ΦΕΚ Β΄ 53) απόφ. Υπ. Εμπορικής Ναυτιλίας (κατωτ. αριθ. 32). Τύπος φυλλαδίου ναυτικού περιωρισμένης χρήσεως και Αντιγράφου τούτου Άρθρ.4.-1.Το φυλλάδιον ναυτικού απογραφέντος υπό περιωρισμένην δυνατότητα ναυτολογήσεως, κατ’ εφαρμογήν των οικείων διατάξεων είναι πανομοιότυπον με το φυλλάδιον ναυτικού ως τούτο περιγράφεται, εις την παρ. 1 του άρθρ. 2 παρούσης με τας εξής διαφοράς: α)Επί του εξωφύλλου εκτυπούται αντί του χρυσοχόου αργυρόχρουν σύμπλεγμα αγκύρας τριαίνης και εμβλήματος ύπερθεν του οποίου αναγράφεται δια κεφαλαίων γραμμάτων του αυτού χρώματος «ΕΛΛΗΝΙΚΗ ΔΗΜΟΚΡΑΤΙΑ-ΥΠΟΥΡΓΕΙΟΝ ΕΜΠΟΡΙΚΗΣ ΝΑ ΥΤΙΛΙΑΣ» κάτωθι δέ τούτου «ΦΥ ΛΛΑΔΙΟΝ ΝΑ ΥΤΙΚΟΥ ΠΕΡΙΩΡΙΣΜΕΝΗΣ ΧΡΗΣΕΩΣ». β)Αι σελίδες εκτυπούνται επί εγχρώμου δαπέδου χρώματος υποκιτρίνου. γ)Εις τας σελίδας 4 και 5 ένθα τα ατομικά στοιχεία του κατόχου και μετά την ημερομηνίαν της γεννήσεως τούτου, τίθεται εντύπως εις την Αγγλικήν και την Ελληνικήν γλώσσαν αντιστοίχως η ένδειξις «κεκτημένος τα νόμιμα προσόντα απογράφεται σήμερον ως ναυτικός με την δυνατότητα ναυτολογήσεως του ΜΟΝΟΝ εις τον κλάδον προσωπικού «ΜΗΧΑΝΗΣ-ΓΕΝΙΚΩΝ ΥΠΗΡΕΣΙΩΝ-ΚΑΤΩΤΕΡΟΥ ΜΗΧΑΝΗΣ», διαγραφομένων παρά της εκδιδούσης το φυλλάδιον Υπηρεσίας ή Αρχής των μη ανταποκρινομένων προς την σχετικήν γνωμάτευσιν της Ανωτάτης Ναυτικής Υγειονομικής Επιτροπής ενδείξεων. 2.Το αντίγραφον του φυλλαδίου ναυτικού απογραφέντος υπό περιωρισμένην δυνατότητα ναυτολογήσεως είναι πανομοιότυπον του πρωτοτύπου, ως τούτο περιγράφεται ανωτέρω, με τας κάτωθι τροποποιήσεις: α)Επί του εξωφύλλου και κάτωθι του συμπλέγματος αγκύρας, τριαίνης και εμβλήματος αναγράφεται δια κεφαλαίων στοιχείων η φράσις «ΑΝΤΙΓΡΑΦΟΝ ΦΥ ΛΛΑΔΙΟΥ ΝΑ ΥΤΙΚΟΥ ΠΕΡΙΩΡΙΣΜΕΝΗΣ ΧΡΗΣΕΩΣ». β)Επί της σελίδος 4 τίθεται εντύπως και καθ’ όλον το διαγώνιον μήκος αυτής η Αγγλική λέξις COPY δια κεφαλαίων γραμμάτων εις δε την σελίδα 5 και κατά τον αυτόν τρόπον η λέξις «ΑΝΤΙΓΡΑΦΟΝ». γ)Επί των σελίδων 6-7 καταχωρίζεται συνοπτικώς κατά ειδικότητα η εν γένει προ της απογραφής κτηθείσα πέρα του αιτούντος την χορήγησιν αντιγράφου του ναυτικού του Φυλλαδίου και αναγνωρισθείσα κατά τ’ εκάστοτε ισχύοντα, θαλασσία υπηρεσία επί οιασδήποτε σημαίας εμπορικών πλοίων. δ)Αι σελίδες 8-9 προορίζονται δια την καταχώρησιν της θαλασσίας υπηρεσίας της κτηθείσης παρά του αιτούντος την χορήγησιν αντιγράφου του ναυτικού του φυλλαδίου από της απογραφής του και εντεύθεν και μέχρι της ημερομηνίας της υποβολής της περί χορηγήσεως αντιγράφου του ναυτικού Φυλλαδίου αιτήσεως ως ακολούθως: αα-ββ)Οι περιπτ. αα και ββ καταργήθηκαν από την 70056/401/15 Ιαν.-10 Φεβρ. 1982 (ΦΕΚ Β΄ 53) απόφ. Υπ. Εμπορικής Ναυτιλίας (κατωτ. αριθ. 32). (Αντί για την σελ. 428,25(γ) Σελ. 428,25(δ) Τεύχος 1091-Σελ.. 5 Απογραφή Ναυτικών 19.Ε.β.31 Έκδοσις Αντιγράφων Φυλλαδίων λόγω φθοράς ή απωλείας Άρθρ.5.-1.Επί απωλεία ή φθορά φυλλαδίου ναυτικού, καθιστώση δυσχερή την πιστοποίησιν ταυτότητος του κατόχου ή την εν τω φυλλαδίω αναγραφήν πράξεων ναυτολογήσεως και απολύσεως εκδίδεται παρά της Υπηρεσίας Ναυτικών Μητρώων αντίγραφον φυλλαδίου ναυτικού, επί τη αιτήσει του ενδιαφερομένου και επί πληρωμή του εκάστοτε καθοριζομένου αντιτίμου. Εάν η απώλεια επήλθεν συνεπεία ναυτικού ατυχήματος, το αντίγραφον φυλλαδίου ναυτικού χορηγείται δωρεάν. Εν περιπτώσει φθοράς υποβάλλεται μετά της αιτήσεως και το φθαρέν φυλλάδιον το οποίον παραμένει εις τον φάκελλον απογραφής του ναυτικού. 2.Εν περιπτώσει απωλείας, η εν τη προηγουμένη παραγράφω αίτησις συνοδεύεται και δι’ ενόρκου βεβαιώσεως ενώπιον Λιμενικής Αρχής ή του αρμοδίου Τμηματάρχου της Υπηρεσίας Ναυτικών Μητρώων, εν τη ημεδαπή, εν δε τη αλλοδαπή ενώπιον του Προξενικού Λιμενάρχου ή εν ελλείψει τούτου ενώπιον της Προξενικής Αρχής βεβαιούσης την απώλειαν και την αιτίαν αυτής. 3.Η Υπηρεσία Ναυτικών Μητρώων εν περιπτώσει υποβολής αυτή βεβαιώσεως περί απωλείας και προ της εκδόσεως του αντιγράφου, δικαιούται εν περιπτώσει αμφιβολίας τινός, να προβαίνη εις την, δια παντός προσφόρου αυτή μέσου και δι’ ενεργείας ενόρκους προανακρίσεως, εξακρίβωσιν του αληθούς του περιεχομένου της ενόρκου βεβαιώσεως. «4.Όπου στα ως άνω λόγω φθοράς ή απώλειας εκδιδόμενα αντίγραφα ναυτικών φυλλαδίων αναγράφεται, εκτός του εξωφύλλου, η ελληνική λέξη «ΑΝΤΙΓΡΑΦΟ» ή η αγγλική «COPY» θα προστίθεται με κόκκινο μελάνι ο αύξων αριθμός αριθμητικώς και ολογράφως του αντιγράφου του Ναυτικού Φυλλαδίου του ίδιου ναυτικού, με εξαίρεση τις περιπτώσεις που η φθορά ή απώλεια επήλθε λόγω ναυτικού ατυχήματος». Η παρ. 4 προστέθηκε από την παρ. 1 της 2211/1.10.91/27 Μαρτ.-25 Απρ. 1991 (ΦΕΚ Β΄ 253), απόφ. Υπ. Εμπορικής Ναυτιλίας και οι παρ. 4 και 5 του ίδιου άρθρου αναριθμήθηκαν σε παρ. 5 και 6 από την παρ. 2 της ίδιας άνω απόφασης. 5(4).Επί τη εκδόσει του αντιγράφου ενεργείται σχετική εγγραφή εις την μερίδα του ναυτικού. Σελ. 428,26(δ) Τεύχος 1091-Σελ. 6 6(5).Αι διατάξεις του παρόντος άρθρου εφαρμόζονται και επί απωλεία ή φθορά φυλλαδίου ναυτικού περιορισμένης χρήσεως ή αντιγράφων φυλλαδίου. Έκδοσιν Αντιγράφου Φυλλαδίου λόγω  συμπληρώσεως Άρθρ.6.-1.Εν περιπτώσει συμπληρώσεως του Φ.Ν., λόγω των κατεχωρισμένων εις αυτό εγγραφών η ΥΝΜ ή εκάστη Λιμενική Αρχή Εσωτερικού ή εξωτερικού, δύναται να εκδίδη, αιτήσει του ενδιαφερομένου και επί πληρωμή του αντιτίμου, αντίγραφον Φ.Ν. 2.Κατά την έκδοσιν αντιγράφου Φ.Ν. η Λιμενική Αρχή συμπληροί τας σελίδας 1, 2, 3, 4, 5, 6, 15, και 16 αυτού βάσει των αντιστοίχων σελίδων του αντικαθισταμένου φυλλαδίου ναυτικού. 3.Εκάστη Λιμενική Αρχή αποστέλλει εντός του πρώτου 5νθημέρου εκάστου μηνός εις την Υπηρεσίαν Ν.Μ. τα αντικατασταθέντα κατά τον διαρεύσαντα μήνα Φ.Ν. μετά των λοιπών δικαιολογητικών, ήτις μεριμνά δια τον περαιτέρω έλεγχον και τήρησιν των εν λόγω δικαιολογητικών. 4.Η ΥΝΜ εις το τέλος εκάστου μηνός εκδίδει και αποστέλλει εις απάσας τας Λιμενικάς Αρχάς κατάστασιν εις ην να εμφαίνωνται τα κατά τον διαρεύσαντα μήνα εκδοθέντα, λόγω συμπληρώσεως, αντίγραφα Φ.Ν. μετά των αναγκαίων πληροφοριών δια την συμπλήρωσιν των σελίδων 6-14 του εκδοθέντος αντιγράφου Φ.Ν. 5.Βάσει των κατά τα ανωτέρω αποστελλομένων υπό της ΥΝΜ, μηνιαίων Καταστάσεων εκάστη Λιμενική Αρχή δύναται τη προσκομίσει του αντιγράφου Φ.Ν. να προβαίνη εις την καταχώρησιν εγγραφών εις τας σελίδας 6-14 αυτού. 6.Επί τη εκδόσει αντιγράφου ενεργείται υπό της ΥΝΜ σχετική εγγραφή εις την μερίδα του ναυτικού. 7.Αι διατάξεις του παρόντος άρθρου εφαρμόζονται και επί συμπληρώσει του φυλλαδίου ναυτικού περιωρισμένης χρήσεως ή αντιγράφου φυλλαδίου. 19.Ε.β.31 Απογραφή Ναυτικών Αντικατάστασις φυλλαδίων και βιβλιαρίων ναυτικών Άρθρ.7.-1.Οι απογραφέντες κατά τας προϊσχυούσας του Νόμ. 721/1948 διατάξεις και οι απογραφέντες κατά τας διατάξεις του Νόμ. 721/1948 ως «μαθητευόμενοι ναυτικοί» και «ναυτικοί» διατηρούν τα αντίστοιχα φυλλάδιά των ή βιβλιάρια. 2.Τα βιβλιάρια μαθητευομένων ναυτικών δύνανται οποτεδήποτε ν’ αντικατασταθούν, αιτήσει του ενδιαφερομένου, δια του καθιερωμένου δια του παρόντος τύπου Φυλλαδίου Ναυτικού, φέροντος τον αυτόν αριθμόν απογραφής ως και το αυτό χαρακτηριστικόν γράμμα της απογραφικής περιφερείας, του αντικαθισταμένου βιβλιαρίου μαθητευομένου ναυτικού κατατιθεμένου εις την Αρχήν. 3.Τα κατά τας διατάξεις του Νόμ. 721/1948 εκδοθέντα φυλλάδια ναυτικού αντικαθίστανται εν περιπτώσει φθοράς ή απωλείας δι’ αντιγράφου Ναυτικού διατηρουμένου του ισχύοντος χαρακτηριστικού γράμματος Ν. Τα προ της ισχύος του Νόμ. 721/1948 εκδοθέντα φυλλάδια ως και τα βιβλιάρια μαθητευομένων ναυτικών τα εκδοθέντα κατά τας διατάξεις του Νόμ. 721/1948 αντικαθίστανται εις τας αυτάς ως άνω περιπτώσεις δι’ αντιγράφου Φυλλαδίου Ναυτικού, διατηρουμένου του αυτού αριθμού απογραφής ως και του αυτού χαρακτηριστικού γράμματος της απογραφικής περιφερείας. 4.Τηρουμένων των ύπερθεν διατάξεων καθ’ όσον αφορά τα χαρακτηριστικά στοιχεία, επί τη συμπληρώσει φυλλαδίου ναυτικού οιουδήποτε τύπου, χορηγείται παρά της Υπηρεσίας Ναυτικών Μητρώων δεύτερον, τρίτον κ.ο.κ. Φυλλάδιον Ναυτικού του συμπληρωθέντος Φυλλαδίου κατατιθεμένου εις την Αρχήν. 5.Επί αντικαταστάσει βιβλιαρίου ή φυλλαδίου, κατά το παρόν άρθρον, ενεργούνται αι προβλεπόμεναι υπό των εδαφ. (γ) και (δ) της παρ. 2 των άρθρ. 3 και 4 του παρόντος καταχωρήσεις. Άρθρ.8.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως, αφ’ ης καταργούνται αι υπ’ αριθ. 70140/9482/5.1.77 και 70140/4460/8.6.1977 αποφάσεις ΥΕΝ ως και πάσα ετέρα διάταξις αναφερομένη εις θέματα ρυθμιζόμενα υπό των διατάξεων της παρούσης ή αντικειμένη εις ταύτας.